**Priloga 2: Navodilo za izdelavo »drugega učnega gradiva« v tiskani ali elektronski obliki**

*za namen vpisa v Cobiss (2.05)*

1. Drugo učno gradivo, izdano tiskano ali elektronsko, (tipologija Cobiss 2.05) je sistematična obdelava učne snovi po **študijskem programu**, ki jo avtor pripravi za predmet pri katerem poučuje, po svojem ali tujem gradivu (zapiski predavanj, zbrano gradivo, skripta), zbirka vaj in nalog za določen predmet ter drugi učni pripomočki (npr. zvočno gradivo, multimedijske učne enote…).
2. Gradivo mora vsebovati najmanj 90 % dela predpisane učne snovi posameznega predmeta v obsegu najmanj 80 strani. Popravke ali posodobitve gradiv se lahko se v COBISS vpisuje največ na vsake 4 leta.
3. Za seminarje, ki se izvajajo izven FS, se gradivo vpisuje, če obsega predložena vsebina vsaj 8 šolskih ur predavanj in obsega najmanj 40 strani. Gradivo se za isti seminar vpisuje največ enkrat na 4 leta.
4. Tiskano gradivo je vezano ali natisnjeno in pisano v obliki besedila ne glede na to, za katero vrsto učnega gradiva gre.
5. Pred vpisom drugega učnega gradiva v sistem COBISS, bo o njegovi ustreznosti presodila **Komisija za tisk in založništvo**
6. Za knjižnico avtor **razmnoži** število tiskanih izvodov glede na število študentov (do 39 študentov – 10 izvodov, 40-99 študentov – 15 izvodov, nad 100 študentov – 20 izvodov)
7. Za gradiva v elektronski obliki mora biti naveden aktiven elektronski naslov dostopa do gradiva. Dostop je lahko omejen z geslom.

Drugo učno gradivo mora vsebovati:

1. **Naslovno stran**, na kateri morajo biti jasno razvidni naslednji podatki *(primer na sliki)*:
	* naslov;
	* učni predmet, na katerega se gradivo nanaša;
	* vrsta učnega oz. študijskega gradiva;
	* podatki o avtorstvu;
	* podatki o izdajatelju (Univerza v Ljubljani, Fakulteta za strojništvo, logotip FS);
	* kraj in leto izida.

|  |
| --- |
| Univerza v LjubljaniFakulteta za strojništvoIme in priimek avtorja**Naslov**Učni predmetVrsta učnega gradivaLjubljana, 2010 |

1. **Kazalo**
2. **Uvod**
3. **Besedilo,** ki naj bo razdeljeno na poglavja in podpoglavja, v katerih so ključne besede označene s poudarjenim tiskom
4. Seznam uporabljenih simbolov
5. **Literatura** in viri – navedena v skladu s predpisi

Ostale zahteve za tiskano gradivo:

* **Strani** naj bodo oštevilčene. Štetje strani se prične z uvodom.
* **Font pisave** je 12pt Times New Roman ali 10pt Arial.
* **Razmik med vrsticami je** največ1,5.
* **Format gradiva** je A4.
* Napisano naj bo v **slovenskem jeziku**.